als_Latn dik_Latn tur_Latn
Kryetari i Komunës së Podujevës, z. Agim Veliu, ka nënshkruar kontratën me përfaqësuesit e Komisionit Evropian në Kosovë për realizimin e projektit të ndërtimit të Qendrës për grumbullimin, ruajtjen dhe përpunimin e pemëve dhe perimeve, në vlerë 483 mijë euro.
Përfitimin e këtij projekti, kryetari Veliu e vlerësoi si një investim shumë të rëndësishëm për sektorin e bujqësisë.
“Ndërtimi i kësaj Qendre për grumbullim dhe përpunim të pemëve dhe perimeve do të jetë stimulim shtesë për fermerët llapjan në rritjen e kapaciteteve të tyre prodhuese. Përveç ruajtjes dhe grumbullimit të produkteve bujqësore kjo qendër është e rëndësishme edhe për faktin se do të punësojë një numër të konsiderueshëm të punëtorëve”, tha Veliu.
Financues kryesor i këtij projekti është Komisioni Evropian, i cili do të investojë 420 mijë euro (87 %) dhe Komuna e Podujevës me 63 mijë euro (13%).
Me këtë projekt parashihet ndërtimi i objektit të qendrës preh rreth 450 m², i cili do të jetë sipas standardeve të Bashkimit Evropian. Realizmi i iëtij projekti do të fillojë në janar të vitit 2015 dhe do të përfundojë në janar 2017.
Kjo qendër do të ndërtohet ne fshatin Sfeçël, kurse implementues i projektit është Komuna e Podujevës në partneritet me Shoqatën e Fermerëve “Shpresa e Llapit”.
Në kuadër të këtij projektit parashihet edhe furnizimi me makineri për ruajtje dhe përpunim, organizimi i panairit për produkte bujqësore, video dokumentar, trajnime për fermerë, shtypja e katalogëve bujqësorë si dhe dizajnimi i webfaqes.
Përfitimi i këtij granti nga Komisioni Evropian, vjen pas realizmit të suksesshëm të projektit në Liqenin e Batllavës, ku Komisioni Evropian investoi 325 mijë euro.
als_Latn als_Latn als_Latn als_Latn als_Latn als_Latn als_Latn als_Latn